ทองคำปิดลบ 40 เซนต์
สัญญาทองคำตลาดนิวยอร์กปิดขยับลงหลังเคลื่อนตัวผันผวนตลอดวัน
12 เม.ย. 2555

สัญญาทองคำตลาดนิวยอร์กปิดขยับลงหลังเคลื่อนตัวผันผวนตลอดวัน
สัญญาทองคำตลาด COMEX (Commodity Exchange) ส่งมอบเดือนมิ.ย.ปรับตัวลง 40 เซนต์ หรือ 0.02% ปิดที่ 1,660.3 ดอลลาร์/ออนซ์ หลังจากเคลื่อนตัวในช่วง 1662.0 - 1660.0 ดอลลาร์
สัญญาโลหะเงินส่งมอบเดือนพ.ค.ลดลง 15.8 เซนต์ ปิดที่ 31.521 ดอลลาร์/ออนซ์
สัญญาพลาตินัมส่งมอบเดือนก.ค.ร่วงลง 9.4 ดอลลาร์ ปิดที่ 1,584.3 ดอลลาร์/ออนซ์ และสัญญาพัลลาเดียมส่งมอบเดือนก.ค.ลดลง 25 เซนต์ ปิดที่ 636.60 ดอลลาร์/ออนซ์
จากการเปิดเผยของนักวิเคราะห์ว่า ตลาดทองคำเคลื่อนตัวผันผวนตลอดทั้งวัน และปิดในแดนลบในท้ายที่สุด เนื่องจากนักลงทุนเริ่มหันเข้าเทรดในตลาดหุ้นนิวยอร์กอย่างคึกคัก หลังจากตลาดหุ้นร่วงลงติดต่อกัน 5 วันทำการ ซึ่งบรรยากาศดังกล่าวส่งผลให้ความน่าสนใจในการตลาดทองคำลดน้อยลงไปด้วย
อย่างไรก็ตาม แม้ภาวะการซื้อขายในตลาดทองคำเป็นไปอย่างเงียบเหงาเมื่อคืนนี้ แต่เทรดเดอร์ยังคงจับตาดูสถานการณ์ความเคลื่อนไหวในยุโรป และความเป็นไปได้ที่เฟดอาจจะใช้มาตรการผ่อนคลายทางการเงินเพิ่มเติม โดยเมื่อช่วงค่ำวานนี้ตามเวลาไทย อัตราผลตอบแทนพันธบัตรของรัฐบาลสเปนและอิตาลีปรับตัวลดลง ซึ่งช่วยให้นักลงทุนคลายความวิตกกังวลลงได้ในระดับหนึ่ง หลังจากที่วิกฤตหนี้สินของสเปนและอิตาลีได้ส่งผลกระทบอย่างหนักต่อภาวะการซื้อขายในตลาดหุ้นเมื่อช่วงต้นสัปดาห์ที่ผ่านมา